**ULRICH BECK** (1944-2015)

Τάτσης, Ν., *Νεωτερικότητα και Κοινωνική Αλλαγή, Κοινωνιολογικές Προσεγγίσεις,* Αθήνα, Νήσος, 2004, σ. 145-164.

Ρεθυμιωτάκη, Ελένη, *Πηγές του δικαίου και νομικός πλουραλισμός στην Ε.Ε.*, Αθήνα-Θεσσαλονίκη, Εκδόσεις Σάκκουλα, 2012, σ. 23-29.

1. ***Οι δύο φάσεις της νεωτερικότητας***
2. ***Η κοινωνία της διακινδύνευσης***
3. ***Η αναστοχαστικότητα***
4. ***Η μετατόπιση της πολιτικής, η υποπολιτική, η υπερπολιτική και η διεθνοποίηση του κράτους***

***1.*Oι δύο φάσεις της νεωτερικότητας**  Σύμφωνα με τον Beck, η νεωτερικότητα διέρχεται από δύο φάσεις.

**Η πρώτη είναι αν(τ)ανακλαστική** με την έννοια ότι προσδιορίζεται από τα μη ηθελημένα αποτελέσματα του δυτικού μοντέλου ανάπτυξης, δηλαδή τους κινδύνους που δημιουργεί η παραγωγή των αγαθών και διαρκεί όσο αυτά παραμένουν ανεξέλεγκτα. Όσο οι νεωτερικές κοινωνίες δεν αντιμετωπίζουν τις οικολογικές και κοινωνικές συνέπειες του οικονομικού και πολιτικού μοντέλου τους έρχονται αντιμέτωπες με τα θεμέλια και τα όρια του.

**Η δεύτερη, αναστοχαστική** φάση χαρακτηρίζεται από την συνειδητή επιλογή των υποκειμένων της κοινωνικής δράσης να μετατρέψουν εαυτούς σε αντικείμενα της σκέψης και του προβληματισμού στα πεδία της φύσης, της κοινωνίας και της προσωπικότητας. Από τη στιγμή που η αμφιβολία κλονίζει όλες τις βεβαιότητες, οι κοινωνικές συγκρούσεις θα αμβλυνθούν και τα ζητήματα θα τεθούν σε υπερεθνική βάση υπό μια πολυπολιτισμική και κοσμοπολίτικη προοπτική

**Στην πρώτη φάση Η ΕΠΙΣΤΉΜΗ λειτουργεί ως ΘΡΗΣΚΕΊΑ.** Η επιστημονική γνώση ανέτρεψε τον κόσμο των καθαγιασμένων παραδοχών και μεταμόρφωσε τον κόσμο της φύσης, της κοινωνίας των ανθρώπων. ΟΜΩΣ η παλιά αντιπαράθεση «παράδοσης» και «νεωτερικότητας» οδήγησε στην επιβολή ενός απροκάλυπτου εξουσιαστικού επιστημονισμου που στηριζόταν σε μια εδραιωμένη πίστη στην επιστήμη και την πρόοδο. Και αυτό αποτελεί εκδοχή ανορθολογισμού

**Στην δεύτερη φάση** η ίδια η επιστήμη απομυθοποιεί τον ευατό της, ομολογεί δημόσια ότι δεν κατέχει την μοναδική αλήθεια και ότι ενσαρκώνει το πνεύμα του Διαφωτισμού, δηλαδή ότι είναι σε θέση να καλυτερεύσει την ζωή των ανθρώπων χάρη στις εφαρμογές της. Αντιμετωπίζει με σκεπτικισμό τα δημιουργήματά της. Αποδεικνύει με τα ίδια της τα εργαλεία ότι οι συνέπειες των παραγώγων της ήταν απρόβλεπτες και καταλυτικές. Καθώς πλέον ο κίνδυνος έχει πάρει αποκαλυπτικές διαστάσεις η επιστήμη δεν μπορεί να αποτελέσει πλέον την θρησκεία του ορθολογισμού. Η ίδια η «επιστήμη πρέπει να στοχαστεί πάνω στα λάθη της και να επεκταθεί σε αυτήν την κατεύθυνση

**Που οφείλεται η μετάβαση;**

**ΠΡΩΤΟΝ** στα αν(τ)ανακλαστικά, μη ηθελημένα αποτελέσματα του δυτικού μοντέλου ανάπτυξης, στους κινδύνους που αυτό δημιουργεί.

**ΔΕΥΤΕΡΟΝ** στην αυτοκριτική της επιστήμης και την ενίσχυση της προσωπικής αυτονομίας καθώς η εκσυγχρονιστική δράση του κράτους πρόνοιας αποδομεί την παράδοση.

***2.* Η κοινωνία της διακινδύνευσης**

Το βιβλίο «Η κοινωνία της διακινδύνευσης» (1986) είχε ευρύτερο αντίκτυπο στην κοινή γνώμη.H γερμανική μόνο έκδοση πούλησε πλέον των 60.000 αντιτύπων.Δημοσιεύτηκε ένα χρόνο μετά από το ατύχημα Τσέρνομπιλ , η συντέλεια του κόσμου άρχισε να γίνεται καθημερινό βίωμα. Το τέλος του ψυχρού πολέμου και ο φόβος της ανεξέλεγκτης πλέον δυτικής δύναμης.

**Η διακινδύνευση είναι παγκόσμια** έχει πλανητική διάσταση**,** το οικολογικό σύστημα είναι αλυσίδα **ΠΧ** DDT στους πιγκοιϊνους της Ανταρκτικής.

**Οι κίνδυνοι απειλούν όλες τις κοινωνικές τάξεις (**το νέφος είναι δημοκρατικό και δεν έχει σημασία ποιος παίρνει την μεγαλύτερη τούρτα αφού είναι μολυσμένη με τοξικά απόβλητα)

**Οι κίνδυνοι είναι αόρατοι**,= δεν είναι ευδιάκριτοι οι φορείς της διακινδύνευσης καταστάσεις, δυνάμεις πρόσωπα χωροχρονικά ασύνδετα αλληλοεπηρεάζονται. Ποιος μπορεί να εντοπίσει ποιος φταίει και να θέσει θέμα ευθύνης των φορέων της διακινδύνευσης?ΠΧ τρελές αγελάδες

Η νέα πραγματικότητα της διακινδύνευσης έχει γίνει **μοιρολατρικά αποδεκτή** και η αίσθηση του κινδύνου έχει υπονομεύσει την συλλογική ζωή.Όπως στο Μεσάιωνα οι άνθρωποι δέχονταν μοιρολατρικά ότι η κοινωνική τους θέση προσδιόριζε την μοίρα τους έτσι και σήμερα στον εκσυγχρονιστικό πολιτισμό μας μοιραία ζουν επικίνδυνα= η ζωή είναι ένα ρίσκο. Τίποτα δεν εξαρτάται από τις αποφάσεις των ανθρώπων και η επίτευξη των όποιων σκοπών ΔΕΝ αλλάζει την μοίρα αυτή. ΑΡΑ πολιτική απάθεια και κυνισμός.

**Στην κοινωνία της διακινδύνευσης το νέο ιδεώδες που συσπειρώνει τους ανθρώπους είναι η ΑΣΦΑΛΕΙΑ.** Ενώστην βιομηχανική κοινωνία με τις ταξικές διακρίσεις και την κοινωνική ανισότητα οι άνθρωποι συσπειρόνονταν μέσω του ιδεώδους της ΙΣΟΤΗΤΑΣ ,Το ρήμα ΠΕΙΝΑΩ αντικαταστάθηκε από το ΦΟΒΑΜΑΙ . Η συλλογική αγωνία οδηγεί σε ψυχώσεις μαζικού χαρακτήρα, τις φοβίες της εκδίκησης της φύσης αλλά και της ανθρώπινης δραστηριότητας αφού πλέον ΦΥΣΗ και ΚΟΙΝΩΝΙΑ γίνονται αντιληπτά ως ένα. Τα περιβαλλοντολογικά προβλήματα και τα κοινωνικά προβλήματα αποτελούν προβλήματα που οφείλουν και μπορούν να επιλύσουν οι άνθρωποι,

Στο βαθμό που οι νεωτερικές κοινωνίες δεν αντιμετωπίζουν τις οικολογικές και κοινωνικές συνέπειες του οικονομικού μοντέλου τους έρχονται αντιμέτωπες με τα θεμέλια και τα όρια του. Η εντατική ανάπτυξη υψηλής ταχύτητας είχε ως αυτόνομη, ανεπιθύμητη και απρόβλεπτη συνέπεια τη μετάβαση από τη βιομηχανική κοινωνία στην κοινωνία της διακινδύνευσης. Ως κοινωνία της διακινδύνευσης ορίζεται η παρούσα φάση ανάπτυξης κατά την οποία οι κοινωνικοί, πολιτικοί, οικονομικοί και ατομικοί κίνδυνοι τείνουν να ξεφύγουν όλο και περισσότερο από τους θεσμούς εποπτείας και προστασίας της βιομηχανικής κοινωνίας. Το κοινωνικοπολιτικό σύστημα δεν μπορεί πλέον να αφομοιώσει τις συνέπειες της υπερεκμετάλλευσης της φύσης και η διαχείριση του κινδύνου καθίσταται πυρήνας ισχυρής κοινωνικής σύγκρουσης. Αυτό που διαφοροποιεί τους κινδύνους της ύστερης φάσης της καπιταλιστικής ανάπτυξης δεν είναι τόσο η ένταση ή η έκταση τους αλλά η δημόσια αποκάλυψη και συζήτηση, το γεγονός δηλαδή ότι έχουν αναχθεί σε κοινωνικά και πολιτικά προβλήματα.

***3.* Η ΑΝΑΣΤΟΧΑΣΤΙΚΟΤΗΤΑ**

* Η **ίδια η επιστήμη που δημιούργησε το πρόβλημα η επιστήμη μπορεί και να συμβάλλει στην επίλυση του.** Η ίδια εκσυγχρονιστική δυναμική της μεταβιομηχανικής κοινωνίας μετεξελίσσεται. Η γνωστική διάσταση σε συνδυασμό με την αναστοχαστικότητα της (το γεγονός ότι παράγει επιστημονική γνώση σχετικά με την επιστήμη)

Η ίδια η επιστήμη φανερώνει ότι η εντατικοποίηση της παραγωγής του πλούτου οδηγεί στην υπερπαραγωγή του κινδύνου, το απίστευτο εύρος του. Ταυτόχρονα όμως η επιστήμη μέσα από τη δημόσια αυτοκριτική πυροδοτεί τον αναστοχασμό. H επιστήμη αποτελεί ταυτόχρονα τρία πράγματα: την αιτία του κινδύνου, το μέσο ορισμού του και το μέσο της αντιμετώπισης του, κατά τρόπο ώστε τα όρια μεταξύ επιστήμης και πολιτικής καθίστανται δυσδιάκριτα. Η επιστήμη είναι η μεγαλύτερη παραγωγική δύναμη αλλά αυτό δεν σημαίνει ότι ο μετασχηματισμός του κόσμου που αυτή πυροδότησε δεν μπορεί να αλλάξει και την ίδια.

* **Η αναστοχαστικότητα ενισχύθηκε και από το ότι η κοινωνική δομή αποτίναξε την παράδοση της βιομηχανικής κοινωνίας, μέσω της εκσυγχρονιστικής δράσης του κράτους πρόνοιας**. Η δημοκρατικά νομιμοποιημένη πολιτική χωρίζονταν από την οικονομία και την τεχνοεπιστήμη, ο δημόσιος βίος διακρίνονταν από τον ιδιωτικό και η σφαίρα της παραγωγής από αυτήν της αναπαραγωγής. Λόγω των αυστηρών ιδεολογικών περιορισμών το ένα πεδίο δεν συγχέονταν με το άλλο π.χ. η εργασία, προϋπόθετε την πυρηνική οικογένεια και την κατανομή εργασίας μεταξύ φύλων στο γάμο, παραμένοντας εντέλει παραδοσιακή κατά το ήμισυ.

**Η γενίκευση της αγοράς εργασίας** σε συνδυασμό με τη γενίκευση των κρατικών θεσμών της υγείας και της ασφάλισης απέσπασε τα άτομα από τα ταξικά, οικογενειακά και γειτονικά δίκτυα αλληλοβοήθειας.

**Στη βιομηχανική κοινωνία οι τρόποι ζωής ήταν συλλογικά οριοθετημένοι** και οργανωμένοι με τέτοιο τρόπο ώστε η διάρθρωση τους έμοιαζε με τη ρωσική κούκλα δηλαδή ο ένας περιείχε και προϋπόθετε τον άλλο. Επειδή οι συλλογικές πηγές νοήματος έχουν εξασθενήσει επήλθε πλήρης εξατομίκευση, δηλαδήτο γεγονός ότι τα άτομα επωμίζονται το έργο της νοηματοδότησης της ύπαρξης τους. Τα άτομα καλούνται να παράγουν και να συναρμολογήσουν τις βιογραφίες τους με τη διαμεσολάβηση της αγοράς. Απελευθερωμένοι από τις παραδόσεις του αστικού πολιτισμού, οι κοινωνοί βιώνουν μια ευρεία ποικιλία από διαφορετικά, πολλές φορές αντιφατικά, οικουμενικά και προσωπικά ρίσκα.

**Στην υπό διαρκή διαπραγμάτευση οικογένεια** τα εξατομικευμένα υποκείμενα συμβάλλονται σε μια συμμαχία για αμφιλεγόμενους λόγους, δηλαδή για μια εύθραυστη ανταλλαγή συναισθημάτων. Την ίδια στιγμή καλούνται να επινοήσουν τους δικούς τους τρόπους για να επιλύσουν ατομικά τις αντιφάσεις του συστήματος, π.χ. την μαζική ανεργία, την εμφάνιση των νέων φτωχών και των μορφών ευέλικτης και πλουραλιστικής απασχόλησης.

***3.* Η μετατόπιση της πολιτικής, η υποπολιτική, η υπερπολιτική και η διεθνοποίηση του κράτους**

**Το μοντέλο οικονομικής ανάπτυξης έχει καταλήξει να υπονομεύει τις συλλογικές ταυτότητες=τον πολιτικό δεσμό, την αίσθηση του ανήκειν.**

Λόγω της οικονομικής παγκοσμιοποίησης έχει μειωθεί η σημασία του έθνους κράτους ΚΑΙ ΑΦΕΤΕΡΟΥ η εργασία συρρικνώνεται

Το αποτέλεσμα δεν είναι το τέλος της πολιτικής αλλά η μετακύλιση της πάνω και κάτω από το εθνικό πολιτικό σύστημα:

**ΑΦΕΝΟΣ Η ΥΠΟΠΟΛΙΤΙΚΗ** ως πίεση που δέχεται το πολιτικό σύστημα από τα κάτω, δηλαδή σαν αναζήτηση ενός νέου νοηματικού περιεχόμενου της Πολιτικής. Το κενό προέκυψε μετά την υποχώρηση του ανταγωνισμού με το κουμμουνιστικό όραμα, αυτού «του γιγαντιαίου τσιμέντου του πολιτικού» που συνένωνε ταυτότητες και ρόλους σε κάθε τομέα της κοινωνικής ζωής.

**ΑΦΕΤΕΡΟΥ Η ΥΠΕΡΠΟΛΙΤΙΚΗ** προκύπτει άνωθεν, ως συνέπεια της δράσης των θεσμικών συνόλων που έχουν αναδυθεί λόγω της παγκοσμιοποίησης, νοούμενης ως κοινωνικοπολιτικής διαδικασίας, η οποία δημιουργεί κοινωνικές σχέσεις που ξεπερνούν τα όρια του εθνικού κράτους.

**Α. Η κάτωθεν δυναμική, η «υποπολιτική»**.

**Το σχίσμα μεταξύ δημόσιας – κράτος και ιδιωτικής σφαίρας δράσης –κοινωνίας πολιτών ,** το δισυπόστατο σχήμα, αλλοτινό ιδεώδες του δημοκρατικού πολιτεύματος δεν λειτουργεί πλέον. Αυτό φάνηκε ΑΠΟ την καταστροφή του περιβάλλοντος, τις εργασιακές μεταβολές, τις σχέσεις των δύο φύλλων, τις νέες μορφές ανισότητας πλην της ταξικής,

ΑΠΟ Το ότι το κράτος πρόνοιας «διείσδυσε» στον σκληρό πυρήνα της ιδιωτικότητας ΚΑΙ το ότι η τεχνικο-οικονομική ανάπτυξη, οι νέες τεχνολογίες δημιουργούν μια νέα πολιτική πραγματικότητα όπως η ηλεκτρονική τεχνολογία και η γενετική

**Το προσωπικό, το μη πολιτικό έγινε πολιτικό=** απαιτούσε πολιτική συμμετοχή εκτός του πολιτικού συστήματος= νέα πολιτική κουλτούρα ΚΑΙ νέα υποκείμενα , ομάδες ενεργών πολιτών και κοινωνικά κινήματα

**Η νέα πολιτική πραγματικότητα ορίζεται ως ΥΠΟ-ΠΟΛΙΤΙΚΗ=** η διαφοροποιημένη πολιτική έκφραση ομάδων ΕΞΩ ΑΠΟ ΚΟΜΜΑΤΑ ΚΑΙ ΣΥΝΔΙΚΑΤΑ οι οποίες ενεργοποιούνται πολιτικά εκτός του πολιτικού συστήματος στην παλιά τυπική /θεσμική διάρθρωσή του.

**Η ΠΟΛΙΤΙΚΗ ΔΡΑΣΗ ΤΕΜΑΧΙΖΕΤΑΙ** **ΣΕ ΕΠΙΜΕΡΟΥΣ ΦΟΡΕΙΣ**

**Η σύγχρονη πολιτική σκηνή ΓΙΝΕΤΑΙ ΜΩΣΑΙΚΟ** Κάτω από τον μανδύα της φυσιολογικής δημοκρατικής ζωής συμβαίνει μια επανάσταση όπου

**ΑΦΕΝΟΣ** οι φορείς του επιχειρηματικού και επιστημονικού κόσμου χωρίς νομιμοποιημένη θεσμικά θέση δρουν σαν φαντάσματα, σιωπηλοί και ανώνυμοι φορείς κοινωνικών αλλαγών. Που και πως όμως αυτοί θα λογοδοτήσουν?

**ΑΦΕΤΕΡΟΥ** διευρύνεται η πολιτική βάση, ομάδες ενεργών πολιτών, μη κυβερνητικές οργανώσεις, συλλογικές δραστηριοποιήσεις μαζικής αντίστασης σε διεθνές επίπεδο, υπο-πολιτισμικές ομάδες έκφρασης , ομαδοποιήσεις διεκδικήσεις δικαιωμάτων

Οι συσσωματώσεις αυτές δεν υποκαθιστούν τους νεωτερικούς φορείς πολιτικής δράσης αλλά μεταφέρουν το ΚΕΝΤΡΟ ΒΑΡΟΥΣ ΤΗΣ ΠΟΛΙΙΚΗΣ από την κεντρική πολιτική συγκρότηση του κοινοβουλίου στην αποκεντρωμένη πολιτική οργάνωση. Η πολιτική ασκείται από διάφορες ομάδες με αμεσότητα, αποφασιστικότητα και γνωστική επάρκεια.

Το γεγονός ότι οι μικρές και μεγάλες καταστάσεις του καθημερινού βίου επηρεάζουν την εξέλιξη των πολιτικών γεγονότων ΑΝΑΓΝΩΡΙΖΕΤΑΙ και από τα κεντρικά πολιτικά όργανα. Από την αγωνιώδη προσαρμοστική προσπάθεια των πολιτικών φορέων να παρακολουθούν την εξέλιξή τους.

Όσο οι θεσμοί ακινητοποιούνται το πολιτικό χάνει τη μορφοποιητική, ουτοπική του ποιότητα, και τόσο τα άτομα επινοούν εκ νέου το πολιτικό. Αυτή τη φορά επενδύουν πολιτικά το ιδιωτικό, συνδέοντας το γενικό με το οικείο. Το προσωπικό είναι πολιτικό. Η υποπολιτική εισβάλλει και στην κεντρική πολιτική σκηνή με πιο αντιπροσωπευτικό παράδειγμα τις σωματικές πολιτικές. Θέματα μέχρι πρότινος ιδιωτικά που αφορούν τη ζωή και το θάνατο, συναισθηματικά βεβαρημένα ζητήματα ταυτότητας τώρα θεωρούνται δημόσια επειδή εμπλέκουν επιστημονικές τεχνολογίες, κοινωνικές αλλά και ηθικές αξιολογήσεις, όπως π.χ. ο καθορισμός πολιτικής για τα μεταλλαγμένα τρόφιμα.

**ΠΟΙΟΙ ΕΙΝΑΙ ΟΙ ΝΕΟΙ ΦΟΡΕΙΣ**

Πρωτοβουλίες πολιτών, ομάδες επιστημόνων-επαγγελματιών αυτοοργανώνονται επενδύουν πολιτικά την καθημερινότητα και επεμβαίνουν ακτιβιστικά σε αυτήν, μαζί με τα κοινωνικά κινήματα. Έτσι διεκδικούν τη μορφοποίηση της πολιτικής έξω από την ατζέντα των πολιτικών κομμάτων.

Πεδία δράσης της υποπολιτικής καθίστανται τα Μ.Μ.Ε. ακόμα και τα δικαστήρια όπου αναπτύσσεται δημόσια επιχειρηματολογία από ομάδες ειδημόνων. Η κατηγορία «πολιτικό» αλλάζει από τα κάτω και μεταμορφώνει το κράτος πρόνοιας σε κράτος διαπραγματευτή.

**ΤΙ ΠΑΘΑΙΝΟΥΝ ΟΙ ΠΑΛΗΟΙ ΦΟΡΕΙΣ**

Η ενεργοποίηση εναλλακτικών τρόπων πολιτικής συμμετοχής, έθεσε τα μεγάλα κόμματα δεινόσαυρους της βιομηχανικής εποχής υπό εκκαθάριση. Η διαχείριση της αβεβαιότητας, στοιχείο του κινδύνου, έχει διαβρώσει το σύστημα λήψης αποφάσεων. Ενώ όλοι οι πολιτικοί θεσμοί παραμένουν επιφανειακά ίδιοι έχει ανατραπεί η ratio της λειτουργίας τους, δηλαδή η οργάνωση της κοινωνικής ζωής με αναφορά στην εργαλειακή ορθολογικότητα τους. Τα κόμματα πχ δεν μπορούν να συνθέσουν τα επιμέρους κοινωνικά συμφέροντα.

ΑΠΟΤΕΛΕΣΜΑ τα προβλήματα οργάνωσης επιλύονται με πιθανολογήσεις και οι αποφάσεις λαμβάνονται με ασαφή κριτήρια. Η διαχείριση του κινδύνου σημαίνει αντιμετώπιση του απρόβλεπτου, παρά το ότι ο ορίζοντας επιλογών είναι στενός και με άγνωστα αποτελέσματα.

**Η ΥΠΟΠΟΛΙΤΙΚΗ ΕΝΕΧΕΙ ΠΟΛΛΑ ΣΤΟΙΧΕΙΑ ΠΟΥ ΧΑΡΑΚΤΗΡΙΖΟΥΝ ΤΗΝ ΜΕΤΑΝΕΩΤΕΡΙΚΟΤΗΤΑ**

* Αναιρείται η διχοτομημένη αντιπαράθεση δημοσίου και ιδιωτικού
* Η αναγνώριση του ατόμου με τα εξατομικευμένα πιστεύω ως βάση του πολιτικού και κοινωνικοπολιτσμικού συστήματος. Επομένως η έμμεση αναγνώριση της υπεροχής του ΥΠΟΚΕΙΜΕΝΟΥ σε σχέση με όποια συστημική θεώρηση.
* Η απευλευθερωτική διάσταση της πολιτικής διευρύνεται ΟΥΜΑΝΙΣΤΙΚΑ = το άτομο έξω από τα στενά όρια της πολιτικής επένδυσής του
* Το άτομο απελευθερωμένο από την παράδοση, χωρίς δεσμεύσεις αναπλάθει τον κόσμο
* Η πολιτική σαν αυτο-δημιουργία χωρίς μονοπώλια μύθων, συστημάτων, χωρίς θεσμικές αρτηριοσκληρώσεις και ιδεολογικές επικαλύψεις της αλήθειας
* Η υποπολιτική μεταφράζεται σε άσκηση προληπτικού ελέγχου της πολιτικής
* Η υποπολιτική ξεφεύγει από τον θεσμικό εγκλεισμό της πολιτικής σε εξουσιοδοτημένα όργανα και τυπικά κριτήρια

**Β. Η άνωθεν πολιτική, η ΥΠΕΡΠΟΛΙΤΙΚΗ**

**Ταυτόχρονα όμως το πολιτικό με μια σπειροειδή κίνηση μετασχηματίζεται και άνωθεν:** ξεφεύγει από τα όρια του εθνικού κράτους το οποίο διεθνοποιείται και τείνει να λάβει διάφορες περισσότερες ιδεοτυπικές μορφές, π.χ. μετασχηματίζεται στο νεο-φιλελεύθερο κράτος που εκούσια πειθαρχεί στις απαιτήσεις της οικονομικής ορθολογικότητας όπως αυτή ορίζεται παγκόσμια.

Οι φορείς υπερπολιτικής με τους οποίους μοιράζεται το κράτος την εξουσία του είναι οι ισχυροί παράγοντες που διαμορφώνουν την πολιτική σήμερα όπως: θεσμοί εποπτείας π.χ. το Δ.Ν.Τ. Η επιχειρηματικά συγκροτήματα η Μ.Κ.Ο. Η ακόμα και παγκόσμια-τοπικά πλέγματα κοινωνικών σχέσεων με ασαφή όρια αλλά με υψηλό βαθμό συνειδητοποίησης, όπως ομάδες καταναλωτών που πραγματοποιούν μποϋκοτάζ προϊόντων Ή οι λεγόμενες επιστημονκές κοινότητες.

Αυτή καθεαυτή η Ε.Ε. αποτελεί μια μορφή διεθνικού, συνεργατικού-πολυπολικού κράτους, ένα περιφερειακό, διοικητικό οικοδόμημα που διαπερνάται από λειτουργικά δίκτυα ενώσεων, διεθνών οργανισμών, Μ.Κ.Ο. και επιστημονικών ομάδων ειδικών. Σε αυτές τις συνθήκες η «μεταεθνική» πολιτική δράση καλείται να διαμεσολαβήσει τα παίγνια ισχύος και τις στρατηγικές επιλογές των κρατών σε παγκόσμιο επίπεδο. Ο τρόπος δεν είναι ακόμα σαφής αλλά ήδη οι πολιτικές δυνάμεις σε εθνικό επίπεδο διαφοροποιούνται εσωτερικά με αναφορά τις διεθνείς σχέσεις.

Ο Ούλριχ Μπεκ υπήρξε ανέκαθεν ένθερμος φιλευρωπαϊστής και υποστηρικτής της ιδέας ενός ευρωπαϊκού φεντεραλισμού. Το 2010 ο Ούλριχ Μπεκ ήταν μαζί με τον ευρωβουλευτή των Πρασίνων Ντανιέλ Κον Μπεντίτ και άλλους, εμπνευστής της πρωτοβουλίας «Σπινέλι» με στόχο την προώθηση της ιδέας της ευρωπαϊκής ομοσπονδοποίησης.

Με αφορμή την κρίση στις νότιες ευρωπαϊκές χώρες έγραψε το βιβλίο «Από τον Μακιαβέλλι στη Μερκιαβέλλι. Η γερμανική Ευρώπη και οι στρατηγικές εξουσίας της κρίσης» (2013). Αντιπαρέβαλλε τις επιλογές της καγκελαρίου με το μακιαβελικό πολιτικό πρότυπο, όπως παρουσιάζεται στον «Ηγεμόνα» του 16ου αιώνα Τόνισε ότι το κέντρο βάρος της χώρας πρέπει να μετατοπιστεί πάση θυσία από την επιδίωξη μιας «γερμανικής Ευρώπης» στη δημιουργία μιας «ευρωπαϊκής Γερμανίας».

**Εντέλει ο Beck θεωρεί ότι το νεωτερικό μοντέλο της συγκρότησης της πολιτικής εξουσίας, που στηρίχτηκε στο τρίπτυχο κράτος, ενιαία πολιτισμική ταυτότητα και συγκεκριμένη εδαφική περιοχή, σταδιακά διαλύεται.** To νεωτερικό κράτος βγάζει το παλιό δέρμα των κλασσικών λειτουργιών του και αναπτύσσει ένα νέο «σφαιρικό». Το πολιτικό ανασυγκροτείται. Το νέο πολιτικό μοντέλο χαρακτηρίζεται από πολυμορφία χωρίς ενότητα και νέες μορφές εξουσίας και ανταγωνισμού πέρα από εδαφικά όρια, δηλαδή την διεθνική κοινωνία πολιτών, το διεθνικό κράτος και τη διεθνή, πολυκεντρική άσκηση πολιτικής.

Το διεθνικό κράτος είναι ένα υβρίδιο, προϊόν περίπλοκης αρχιτεκτονικής κυριαρχίας, ταυτότητας και πολυεπίπεδης πολιτικής.

Δεν πρόκειται για την αφομοίωση των εθνικών κρατών από ένα υπερ-εθνικό κράτος αλλά για την εγκόλπωση τους σε μια «παγκόσμια κοινωνία», η οποία ορίζεται ως ένας παγκόσμιος ορίζοντας ή μια παγκόσμια ουτοπία. Παρά το ότι σήμερα δεν εκφράζεται οργανωτικά, τίποτα δεν αποκλείει ότι στο μέλλον η αλληλεγγύη του φόβου θα αποδειχθεί ισχυρότερη από αυτήν της φτώχειας με αποτέλεσμα να γεννήσει υποκείμενα πολιτικής πράξης.

**Η νέα κατάσταση προκαλεί την μετακίνηση του θεωρητικού άξονα της κοινωνιολογίας** από το κράτος στην κοινωνία, διορθώνοντας την μέχρι τώρα λανθασμένη κατεύθυνση. Μέχρι τη δεκαετία του ΄80 η επιστημονική κοινότητα «παρασύρθηκε» από το σύγχρονο πολιτικό μύθο, του κράτους που διαφυλάσσει τις κοινωνίες στην εδαφική επικράτεια του, σαν να ήταν κοντέϊνερ. Πλέον από τη στιγμή που αμφισβητεί το αξίωμα ότι το κράτος οριοθετεί την κοινωνία δεν ερμηνεύει το πολιτικό αποκλειστικά σε αναφορά με αυτό αλλά πλέον διερευνά όλα τα πεδία κοινωνικής δραστηριότητας.